wickkiey/tamil-wikipedia-chunked huggingface dataset:
# பையனூர் புனித மோதிரம்

**பையனூர் புனித மோதிரம்** அல்லது **பையனூர் பவித்திர மோதிரம்** என்பது இந்தியர்கள் சில சடங்குகளின் பொழுது அணியும் ஒரு வகையான தங்க மோதிரம் ஆகும். இந்த புனித மோதிரம் மூதாதையர்களுக்காகச் செய்யப்படும் பித்ரு பலி என்ற சடங்கின் போது அல்லது அந்த நபரின் இறந்த மூதாதையர்களுக்கான பிரார்த்தனையின் போது அணியப்படுகிறது. இந்த மோதிரம் பாரம்பரியமாக தருப்பைப் புல்லால் செய்யப்படுவதாகும். இருப்பினும், நவீன பவித்திர மோதிரம் தங்கத்தால் ஆனது. மோதிரத்தின் வடிவம் தனித்துவமான ஒரு முடிச்சு போல் தோற்றம் தருவதாகும். தற்காலத்தில் செம்பு, ஐம்பொன், வெள்ளி ஆகியவையும் மோதிரம் செய்யப் பயன்படுத்தப்படுகிறது. இறந்த மூதாதையர்களுக்கு சடங்குகள் செய்யும் போது இது வலது மோதிர விரலில் அணியப்படுகிறது.
# பையனூர் புனித மோதிரம்

## வரலாறு

புனித மோதிரத்தின் தோற்றம் பையனூர் சுப்பிரமண்யர் கோயிலின் வரலாற்றுடன் தொடர்புடையது. இக்கோயிலில் புனித சடங்குகளைச் செய்யும்போது முன்பு தர்பைப்புல்லால் ஆன பவித்ர மோதிரங்கள் பயன்படுத்தப்பட்டன. பின்னர் நீண்ட நாட்கள் நீடித்து இருக்கவேண்டுமென்ற நோக்கத்திற்காக பூசாரிகள் தங்க மோதிரங்களுக்கு மாறினர். ஒரு பாரம்பரிய கைவினைஞருக்கு ஒரு தங்க மோதிரம் செய்ய ஒருநாள் முழுவதும் ஒரு ஆகும். இந்தப் புனித மோதிரத்தைச் செய்யும் கைவினைஞர் தனது வாழ்நாள் முழுதும் இறைச்சி சாப்பிடவோ, மது அருந்தவோ கூடாது.
# பையனூர் புனித மோதிரம்

## சொற்பிறப்பு

'பவித்ரம்' என்ற சொல்லுக்கு 'தூய்மை' அல்லது ‘புனிதம்’ என்ற பொருள். இந்த இரண்டு சொற்களும் இந்தியாவின் கேரள மாநிலத்தின் உள்ளூர் மொழியான மலையாள மொழியிலிருந்து வந்தவை.
# பையனூர் புனித மோதிரம்

## வடிவம்

வளையத்தின் வெளிப்புற மேற்பரப்பில் மூன்று கோடுகள் உள்ளன, அவை மனித உடலின் ஐடா, பிங்கலா மற்றும் சுஷும்னா என்ற மூன்று நதிகளைக் (நாடிகள்) குறிக்கின்றன: இந்த மூன்று நதிகளின் கலவையானது மனிதர்களில் உள்ள உயிர் சக்தியை அல்லது 'குண்டலினி சக்தியை' எழுப்பக்கூடும்.
# பையனூர் புனித மோதிரம்

## திரிமூர்த்தி சைதன்யம்

பையனூர் இந்துக்களின் நம்பிக்கையின்படி, புனித மோதிரத்தை அணிவது பிரம்மா, சிவன் மற்றும் விஷ்ணு என்ற இந்து மதத்தின் மூன்று கடவுள்களின் சக்தியை எழுப்ப முடியும். மோதிரத்தை உருவாக்கியவர் மற்றும் அவற்றை அணிந்த நபர் பின்பற்ற வேண்டிய கடுமையான சடங்குகள் உள்ளன. அவர்கள் எந்த இறைச்சியையும் சாப்பிட முடியாது, மது போன்ற போதைப் பொருட்கள் முற்றிலும் தடைசெய்யப்பட்டுள்ளது. பெண்கள் மாதவிடாய் காலத்தில் மோதிரத்தை அகற்ற வேண்டும்.பையன்னூரில் உள்ள சுப்பிரமண்யர் கோவிலில் புனிதப்படுத்தப்பட்ட பின்னரே வாடிக்கையாளருக்கு இந்த மோதிரம் வழங்கப்படுகிறது.
# பையனூர் புனித மோதிரம்

## புகழ்

உலகம் முழுவதும் உள்ள பல அருங்காட்சியகங்களில் பையனூர் புனித மோதிராம் காட்சிக்கு வைக்கப்பட்டுள்ளது. இந்தியாவின் புகழ்பெற்ற சுதந்திர போராட்ட வீரர் ஸ்ரீ சி.வி. குன்னம்பு இந்த புனித வளையத்தை தயாரிப்பதில் நிபுநத்துவம் பெற்றவராவார்.
# பையனூர் புனித மோதிரம்

## யோகா தொடர்பு

யோகாவின் பண்டைய இந்திய ஞானத்தின்படி, மனித உடலில் மூன்று ஆற்றல்கள் உள்ளன, மேலும் இந்த நதிகளின் சீரான ஓட்டம் நபரின் ஆரோக்கியத்தையும் செழிப்பையும் உறுதி செய்கிறது.  
1. உடலின் வலது பக்கத்தில் *பிங்கலா* சூரிய சக்தியைக் குறிக்கிறது.
1. முதுகெலும்பின் இடது பக்கத்தில் உள்ள ஐடா சந்திரனின் ஆற்றலைக் குறிக்கிறது.
1. *நடுவில்* உள்ள *சுஷும்னா* அண்ட சக்தியைக் குறிக்கிறது.  
இந்த மூன்று நதிகளின் அடிப்பகுதியில் குண்டலினி சக்தி அமைந்துள்ளது, மேலும் இது மனித உடலில் சக்திவாய்ந்த உணர்ச்சிகளைத் தூண்டும்.  
புனித மோதிரம் அதன் தனித்துவமான வடிவமைப்பால் தெய்வீக சக்திகளைத் தூண்டக்கூடும் என்று இந்தியர்கள் நம்புகிறார்கள். இதை வலது கையின் மோதிர விரலில் மட்டுமே அணிய முடியும். இந்த மோதிரத்தை அணிந்த ஒரு நபருக்கு அதிக அளவு புத்திசாலித்தனம், மகிழ்ச்சி மற்றும் ஞானம் இருக்கக்கூடும்.
# பையனூர் புனித மோதிரம்

## வணிக அம்சங்கள்

பையனூர் புனித மோதிரம் வணிக ரீதியாக பயன்படுத்தப்படுகிறது. பல நகைக்கடைக்காரர்கள் அசல் பையனூர் பவித்ர மோதிரங்களைத் தயாரிப்பதாகக் கூறுகின்றனர். விற்பனையாளர்கள் மோதிரம் அதைப் பயன்படுத்தும் நபருக்கு அதிக அளவிலான அறிவொளியையும் உத்வேகத்தையும் கொண்டு வர முடியும் என்று கூறுகின்றனர். ஒரு புனித மோதிரம் தரம் மற்றும் வரம்பிற்கு ஏற்ப $ 400 முதல், $ 500, $ 1,500 வரை மதிப்பிடப்படுகிறது. இன்றைய காலத்தில் மோதிரம் 22 காரட் தங்கத்தால் செய்யப்படுகிறது.
# பையனூர் புனித மோதிரம்

## எப்படி அணிய வேண்டும்

புனித மோதிரத்தை வலது கையில் மட்டுமே அணிய முடியும், அதுவும் மோதிர விரலில் மட்டுமே. இந்து சாஸ்திரங்களின்படி, மனித உடலின் ஒவ்வொரு விரலுக்கும் வெவ்வேறு அர்த்தங்களும் செயல்பாடுகளும் உள்ளன:  
1. கட்டைவிரல் நெருப்பைக் குறிக்கிறது
1. ஆள்காட்டி விரல் வானத்தையும் பூக்களையும் குறிக்கிறது.
1. நடுத்தர விரல் நெருப்பு மற்றும் புனித விளக்குகளை குறிக்கிறது.
1. மோதிர விரல் தண்ணீரைக் குறிக்கிறது
1. சிறிய விரல் பூமி மற்றும் சந்தன விழுது ஆகியவற்றைக் குறிக்கிறது.
# தமிழ்நாடு அரசு ஊழியர்கள் மற்றும் ஆசிரியர்கள் வேலை நிறுத்தப் போராட்டம் 2003

**தமிழ்நாடு அரசு ஊழியர்கள் மற்றும் ஆசிரியர்கள் வேலை நிறுத்தப் போராட்டம் 2003**, அரசு ஊழியர்கள் மற்றும் ஆசிரியர்களின் ஓய்வூதிற்திற்கான அகவிலைப்படியை நிறுத்துதல் மற்றும் பணிக்கொடை தொடர்பான நிதிப்பலன்களை குறைப்பது குறித்து தமிழ்நாடு அரசு ஆணையிட்டதை எதிர்த்து 2 சூலை 2003 முதல் 12 இலட்சம் அரசு ஊழியர்கள் மற்றும் ஆசிரியர்கள் கால வரையற்ற வேலை நிறுத்தப் போராட்டத்தைத் துவங்கினர். போராட்டத்த்தை வலுவிழக்கம் வகையில் மாநில, மாவட்ட, வட்ட மற்றும் ஒன்றிய அளவிலான போராட்டக் குழுத்தலைவர்களை 30 சூன் மற்றும் 1 சூலை 2003 ஆகிய நாட்களில் முன்னெச்செரிக்கை நடவடிக்கை எடுத்து காவல்துறையினர் கைது செய்தனர். இருப்பினும் திட்டமிட்டப்படி 2 சூன் 2003 முதல் அரசு ஊழியர்கள் மற்றும் ஆசிரியர்களின் காலவரையற்ற வேலை நிறுத்தப் போராட்டம் துவங்கியது. முதல் நாளான 2 சூலை அன்று 90% அரசு ஊழியர்கள் ஆசிரியர்கள் போராடடத்தில் கலந்து கொண்டனர்.  
2 சூலை 2003 மாலையில், வேலை நிறுத்தப் போராட்டத்தில் கலந்து கொண்டவர்களை உடனடியாக பணிக்கு திரும்ப தமிழ்நாடு அரசு அறிவிக்கை வெளியிட்டது. இதனால் போராட்டத்தில் ஈடுபட்டவர்களில் பலர் 3 சூலை 2003 அன்று பணிக்குத் திரும்பினர்.  
தமிழ்நாடு அரசு 4 சூலை 2003 அன்று **தமிழ்நாடு அத்தியாவசியப் பணிகள் பராமரிப்புச் சட்டம், 2002** (**டெஸ்மா**) (Tamil Nadu Essential Services Maintenance Act, 2002) மற்றும் இந்திய அரசின் **அத்தியாவசியப் பணிகள் பராமரிப்புச் சட்டம்** (**எஸ்மா**) ஆகியவைகளின்படி வேலை நிறுத்தப் போராட்டம் சட்டவிரோதமானது என அறிவித்து, வேலை நிறுத்தப் போராட்டத்தில் தொடர்ந்து கலந்து கொண்ட 1,76,000 அரசு ஊழியர்கள் மற்றும் ஆசிரியர்களை பணி நீக்கம் செய்து ஆணையிட்டது. மேலும் வேலை நிறுத்தப் போராட்டத்தை தூண்டியதாக காவல்துறையினர் 2,200 அரசு ஊழியர்கள் மற்றும் ஆசிரியர்கள் மீது முதல் தகவல் அறிக்கை பதிவு செய்து சிறையில் அடைத்தனர்.  
அரசின் பணி நீக்க உத்தரவை எதிர்த்து சென்னை உயர் நீதிமன்றத்தில் அரசு ஊழியர்கள் மற்றும் ஆசிரியர்கள் சங்கக் கூட்டு நடவடிக்கை குழு அவசர வழக்கு தொடர்ந்தது. ஆனால் உயர்நீதிமன்றம், தமிழ்நாடு அரசின் பணி நீக்க உத்தரவு அத்தியாவசியப் பணிகள் பராமரிப்புச் சட்டங்களின் சரியானது என 11 சூலை 2003-இல் தீர்ப்பு வழங்கியது.  
இதனால் போராட்டக் குழுவினர் 12 சூலை 2003 அன்று வேலை நிறுத்தப் போராட்டத்தை திரும்பப் பெறுவதாக அறிவித்தனர். ஆனால் தமிழ்நாடு அரசு பணி நீக்கம் செய்யப்பட்டவர்களுக்கு பதிலாக தற்காலிகப் பணியாளர்களையும், ஆசிரியர்களையும் வேலைவாய்ப்பு அலுவலகம் மூலம் பணிக்கு அமர்த்தியது.  
இந்நிலையில் போராட்டக் குழுவினர் சென்னை உயர்நீதிமன்ற தீர்ப்பை எதிர்த்து உச்ச நீதிமன்றத்தில் மேல்முறையீடு செய்தனர். உச்ச நீதிமன்றமும் தமிழ்நாடு அரசு ஊழியர்கள் மற்றும் ஆசிரியர்கள் வேலைநிறுத்தத்தில் ஈடுபடுவதற்கு சட்டத்தில் இடமில்லை எனத்தீர்ப்பளித்தனர்.  
இருப்பினும் வேலைநிறுத்தத்தில் ஈடுபட்டவர்களிடமிருந்து, வேலை நிறுத்தப் போராட்டத்தில் ஈடுபட்டதற்கு நிபந்தனையற்ற மன்னிப்புக் கடிதமும், இனி வருங்காலங்களில் இதுபோன்ற வேலைநிறுத்தப் போராட்டங்களில் ஈடுபடமாட்டோம் என உறுதிமொழியையும் பெற்றுக்கொண்டு, கருணை அடிப்படையில் மீண்டும் 23 சூலை 2003 முதல் பணியில் சேர்த்துக் கொள்ள தமிழ்நாடு அரசுக்கு உச்ச நீதிமன்ற நீதிபதிகள் அறிவுரை வழங்கினர்.  
உச்ச நீதிமன்ற நீதியரசர்களின் அறிவுரையை தமிழ்நாடு அரசு ஏற்றுக்கொண்டு, பணி நீக்கம் செய்யப்பட்டவர்களை மீண்டும் பணிக்கு அமர்த்தியது. மேலும் சிறையில் அடைத்தவர்களையும் விடுதலை செய்தது. இருப்பினும் வேலை நிறுத்தக் காலத்திற்கான ஊதியம் வழங்கப்படவில்லை.
# சென்னப்பட்ணா பொம்மைகள்

**சென்னபட்ணா பொம்மைகள்** இந்தியாவின் கர்நாடக மாநிலத்தின் ராமநகரா மாவட்டத்தில் உள்ள சென்னப்பட்ணா என்ற நகரில் தயாரிக்கப்படும் மர பொம்மைகள் ஆகும். இப்பொம்மைகளின் தனித்துவமிக்க குறிப்பிட்ட வடிவங்களுக்காக மிகவும் புகழ்பெற்றவை. இந்த பாரம்பரிய மிக்க கைவினைக் கலையானது கர்நாடக அரசால் நிர்வகிக்கப்படும் உலக வர்த்தக அமைப்பின் கீழ் புவியியல் அடையாளமாகப் (ஜிஐ) பாதுகாக்கப்படுகிறது. இந்த பொம்மைகளின் புகழ் காரணமாக இந்த சென்னப்பட்ணா நகரம் 'பொம்பேகல ஊுரு அதாவது ‘பொம்மைகளின் நகரம்' என்று அழைக்கப்படுகிறது. பாரம்பரியமாக, *ரைட்டியா டின்க்டோரியா* எனப்படும் வெப்பாலை மரத்தினைக் கொண்டு பொம்மைகள் செய்து அதற்கு அரக்குப்பூச்சு பூசுவது இப்பொம்மைகளின் தனிப்பட்ட சிறப்பாகும். இம்மரம் பேச்சுவழக்கில் *ஆலே மரா* (தந்தம்-மரம்) என்று அழைக்கப்படுகிறது.  
திப்பு சுல்தான் தனது ஆட்சி காலத்தில் மர பொம்மைகளை தயாரிப்பதில் உள்ளூர் கைவினைஞர்களுக்கு பயிற்சி அளிக்க பெர்சியாவிலிருந்து கைவினைஞர்களை வரவழைத்தார். இவரது ஆட்சியில்தான் இந்த பொம்மைகள் உருப்பெற்றதாகக் கருதப்படுகிறது. பாவாஸ் மியான் என்பவர் இந்த **சென்னபட்ணா பொம்மைகளின்** தந்தை எனப்படுகிறார். சென்னப்பட்ணா பொம்மைகளுக்காகத் தனது வாழ்க்கையை தியாகம் செய்தவர் அவர். பொம்மைகளைத் தயாரிப்பதற்காக சப்பானிய தொழில்நுட்பத்தை அவர் ஏற்றுக்கொண்டார். மேலும் உள்ளூர் கைவினைஞர்களுக்கு அவர்களின் கலையை மேம்படுத்த உதவினார். ஏறக்குறைய இரண்டு நூற்றாண்டுகளாக, இந்த பொம்மைகளைத் தயாரிப்பதில் வெப்பாலை மரமே முதன்மை மரமாக இருந்தது, இருப்பினும் ரோஸ்வுட் மற்றும் சந்தனம் மரங்களும் அவ்வப்போது பயன்படுத்தப்படுகின்றன
# சென்னப்பட்ணா பொம்மைகள்

## தயாரிப்பு

இக்கைவினைக் கலை காலப்போக்கில் பன்முகப்படுத்தப்பட்டே வந்துள்ளது; பாரம்பரிய வெப்பாலை மரத்தோடு கூடுதலாக, இரப்பர், சைக்காமோர், சிடார், பைன் மற்றும் தேக்கு உள்ளிட்ட பிற மரங்களும் இப்போது பயன்படுத்தப்படுகின்றன. உற்பத்தி நிலைகளில் முதலாவது, பொம்மைகளுக்கான மரக்கட்டைகள் கொள்முதல் செய்தல், பின்னர் மரத்தைக் காயப்போடுதல், விரும்பிய வடிவங்களில் வெட்டுதல், பொம்மைகளைக் கத்தரித்துச் செதுக்குதல், வண்ணங்களைப் பயன்படுத்துதல் மற்றும் இறுதியாக முடிக்கப்பட்ட பொருளை மெருகூட்டுதல் ஆகியவை அடங்கும். சென்னப்பட்டணா பொம்மைகளைக் குழந்தைகள் பயன்படுத்துவர் என்பதால் பொம்மைகள் மற்றும் மரப்பொருள்கள் பாதுகாப்பானவை என்பதை உறுதிப்படுத்த வண்ணமயமாக்கல் செயல்பாட்டில் காய்கறிச் சாயங்கள் பயன்படுத்தப்படுகின்றன. அக்டோபர் 2006 நிலவரப்படி, சென்னபட்ணாவில் 254 வீடுகளிலும் 50 சிறு தொழிற்சாலைகளிலும் 6,000 க்கும் மேற்பட்டோர் இந்த பொம்மைகளை தயாரிப்பதில் ஈடுபட்டனர். கர்நாடக கைவினைப்பொருட்கள் மேம்பாட்டுக் கழகம் (கே.எச்.டி.சி) இப்பொம்மைகளைச் சந்தைப்படுத்தல் முயற்சிகளுக்கு உதவிகளை வழங்குகிறது. மிகவும் பழமையான மற்றும் புகழ்பெற்ற உற்பத்தி பிரிவு பாரத் கலை மற்றும் கைவினைப்பொருட்கள் அமைப்பு இதில் புதுமையான தயாரிப்புகளை உருவாக்க உதவுகின்றன.
# சென்னப்பட்ணா பொம்மைகள்

## வளர்ச்சி

சரியான காப்புப்பிரதி அல்லது சந்தைப்படுத்தல் இல்லாத நிலையில், சென்னபட்ணா பொம்மைத் தொழில் பத்தாண்டுகளுக்கும் மேலாக நிதி நெருக்கடியை எதிர்கொண்டது. மேலும் இது கிட்டத்தட்ட அழிந்துபோகும் விளிம்பில் இருந்தது. எனினும், KHDC உதவியுடன், இக்கைவினைக் கலை மீண்டும் தலை தூக்கியுள்ளது. இத்துறையில் தற்போதைய சூழ்நிலைப் போக்குகளைக் கருத்தில் வைத்து உதவிகள் வழங்கப்பட்டு வருகின்றன. காலத்திற்கேற்ப மாற பயிற்சி அளிக்கப்பட்டு வருகிறது. இக்கலையில் நிபுணத்துவம் பெற்ற கைவினைஞர்களால் வடிவமைக்கப்பட்ட முன்மாதிரிகள் உள்ளூர் கைவினைஞர்களுக்கு அறிமுகப்படுத்தப்படுகின்றன, அவை நன்கு வடிவமைக்கப்பட்ட பொம்மைகள் உருவாகப் பயன்படுகின்றன. 32 திருப்பு கடைசல் இயந்திரங்களுடன் உற்பத்தி மையத்தைக் கொண்ட அரக்குப்பூச்சுக் கைவினை வளாகத்தை நிர்மாணிப்பதன் மூலமும் கர்நாடக அரசு உதவி வழங்கியுள்ளது. கைவினைஞர்களுக்கு நிதி உதவி, டச்சு அரசு மற்றும் கர்நாடக அரசாங்கத்தின் விஸ்வா திட்டத்தின் உதவியுடன் வழங்கப்பட்டுள்ளது.  
பல புதிய நிறுவனங்களும் சமூக நிறுவனங்களும் நவீன விருப்பங்களுக்கு ஏற்ப சென்னபட்ணா கைவினைக்குப் புத்துயிர் அளித்து வருகின்றன. *iFolk Channapatna பொம்மைகள் மற்றும் கைவினைப் பொருள்கள்,* பாரத் கலை மற்றும் கைவினை அமைப்பின் மூலம் ’ஐபோல்க் சென்னப்பட்ணா’என்ற ஒரு குழு அமைக்கப்பட்டு கலைஞர்கள் ஊக்குவிக்கப்படுத்தப்படுகிறார்கள். மேலும் மர ஆபரணத்தயாரிப்பு கைவினைஞர்கள் புதுமையான கண்டுபிடிப்பு மற்றும் நவீனமயமாக்கல் தயாரிப்புகளைச் செய்ய இவ்வமைப்பு ஆதரவளிக்கிறது.
# கோயமுத்தூர் ஈரமாவு அரவைப்பொறி

**கோயமுத்தூர் ஈரமாவு அரவைப்பொறி** (*Coimbatore Wet Grinder*) அல்லது **கோயமுத்தூர் ஈரமாவு அரைப்பான்** தமிழ்நாட்டின், கோயம்புத்தூரில் தயாரிக்கப்படும் ஈரமாவு அரவைப்பொறி<nowiki/>யைக் குறிக்கிறது. இது 2005-06 ஆம் ஆண்டில் இந்திய அரசாங்கத்தால் புவியியல் அடையாளமாக அங்கீகரிக்கப்பட்டுள்ளது. ஆண்டுக் கணக்கெடுப்புப்படி , கோயம்புத்தூரில் 700 க்கும் மேற்பட்ட அலகுகளைக் ஈரமாவு அரவைப்பொறி உற்பத்தியாளர்கள், இந்தியாவில் உற்பத்தி செய்யப்படும் ஒவ்வொரு 100,000 அரவைப்பொறிக்கும், 75,000 பொறிகளை ஒரு மாதத்திற்குத் கோயமுத்தூரிலிருந்து தயாரித்து வெளிவிடுகின்றனர். .
# கோயமுத்தூர் ஈரமாவு அரவைப்பொறி

## ஈரமாவு அரவைப்பொறி

ஒரு ஈரமாவு அரவைப்பொறியானது உணவு தானியங்களை ஈரமாக அரைத்து ஈரமாவு தயாரிப்பதற்குப் பயன்படும் வீட்டு பயன்பாட்டிற்கான இயந்திரமாகும். தென்னிந்திய உணவு வகைகளில் தோசை, இட்லி, வடை, ஆப்பம் மற்றும் பனியாரம் போன்ற பிரபலமான உணவுகளை தயாரிப்பதற்கு ஈரமாவு பரவலாகப் பயன்படுத்தப்படுகிறது. இப்பொறியில் கிரானைட் கற்கள அடிப்பாகம் இருக்கும், ஓர் உள்ளீடற்ற உருளையும் மின்சார மோட்டரின் உதவியுடன் சுழலும் கைப்பிடிகொண்ட கல்லும் பொருத்தப்பட்டிருக்கும். மின் மோட்டார் இயங்கும்பொழுது உருளையும் அதனோடு பொருத்தப்பட்ட கல்லும் எதிரெதிராகச் சுழன்று உணவு தானியங்கள் அவற்றுக்கிடையே நசுக்கப்படுகின்றன.
# கோயமுத்தூர் ஈரமாவு அரவைப்பொறி

## வரலாறு

பி. சபாபதி என்பவர் 1955இல் கோவையில் ஈரமாவு அரவைப்பொறியினை உருவாக்கினார். சபாபதி இத்தயாரிப்பினை சென்னை, மதுரை போன்ற பிற நகரங்களுக்கு அறிமுகப்படுத்தினார். 1963 ஆம் ஆண்டில், பி. பி. கிருஷ்ணமூர்த்தி என்பவர் லட்சுமி கிரைண்டர் என்ற வணிகப்பெயர் கொண்ட முன்னணி ஈரமாவு அரவைப்பொறி இயந்திரங்களை உற்பத்தி செய்யத்தொடங்கினார். இது ஈரமான அரைப்பான்களின் வணிக பிரபலத்திற்கு வழிவகுத்தது. 1975 ஆம் ஆண்டில், ஆர். துரைசாமி என்பவர் சாய்க்கத் தக்க ஈரமாவு அரைப்பான்களைக் கண்டுபிடித்தார். எல். ஜி வரதராஜ் என்பவர் மேசைமேல் வைக்கக்கூடிய ஈரமாவு அரைப்பானை அறிமுகப்படுத்தினார், இது தரையில் வைக்க வேண்டிய பொறிகளுக்கு மாற்றாய் அமைந்தது.
# கோயமுத்தூர் ஈரமாவு அரவைப்பொறி

## தொழில்

இந்த தயாரிப்பு நகரத்தில் கண்டுபிடிக்கப்பட்டதால், கோயம்புத்தூர் இயற்கையாகவே ஈரமான அரைப்பான்கள் தயாரிப்பதற்கான மையமாக உருவெடுத்தது. மேலும் இங்கு கிடைக்கும் கிரானைட் கற்கள், மின்சார மோட்டார் உற்பத்தி செய்யும் ஆலைகள் மற்றும் தேவையான கனரக உபகரணங்களான கடைசல் இயந்திரம், துளையிடுதல் மற்றும் அரைக்கும் இயந்திரங்கள் போன்ற மூலப்பொருட்களின் கிடைக்கும் தன்மை ஆகியவை எல்லாம் இணைந்து, கோயமுத்தூரில் தொழில்துறையின் வளர்ச்சிக்குப் பெரிதும் உதவியது.  
இந்தியாவில் ஈரமான அரைப்பான்களின் மொத்த மாத உற்பத்தியில் 75% பங்களிப்புக்கு இந்த நகரம் பங்களிக்கிறது. இந்தத் தொழில் 20,000 பேருக்கு நேரடியாக வேலைவாய்ப்பைக் வழங்கக்கிறது. மேலும் 50,000 பேருக்கு மறைமுக வேலைவாய்ப்பை வழங்குகிறது. 2011 இல், கூட்டாக இத்தொழில் மூலம் ரூ,225 கோடி ($33 மில்லியன்) வருடாந்திர உற்பத்தியை எட்டியது. இது மேலும் வளர்ச்சியடைந்து 2015 இல் ரூ.2800 கோடியாக ($410 மில்லியன்) உயர்ந்தது.
# கோயமுத்தூர் ஈரமாவு அரவைப்பொறி

## சமீபத்திய முன்னேற்றங்கள்

2007 ஆம் ஆண்டில், தமிழ்நாடு அரசு மூலம் ஈரமாவு அரவைப்பொறிக்கான மூலப்பொருட்கள் உற்பத்திக்காக, ரூ. 28.8 மில்லியன் (US$420.000) செலவில் ஆராய்ச்சி மையம் திறக்கப்பட்டது. பசுமை குடும்ப அட்டை வைத்திருப்பவர்களுக்கு இலவசமாக விநியோகிப்பதற்காக தமிழக அரசு கிட்டத்தட்ட 22.5 மில்லியன் ஈரமாவு அரைப்பான்களை கொள்முதல் செய்ததன் காரணமாக கடந்த சில ஆண்டுகளில் இந்தத் தொழில் பத்து மடங்கு வளர்ந்தது. 2015 ஆம் ஆண்டில், புதுச்சேரி அரசு 3.37 லட்சம் குடும்பங்களுக்கு இலவச ஈரமாவு அரைப்பான்களை விநியோகம் செய்ய ரூ. 120 கோடி செலவில் ஈரமாவு அரைப்பான்களைக் கொள்முதல் திட்டமிட்டுள்ளதாக அறிவித்தது.  
ஈரமான அரைப்பான்கள் உற்பத்தியாளர்களிடமிருந்து அதை இடைத்தரகர்கள் மூலம் விநியோகிக்கப்பட்டு சில்லறை வியாபாரிகள் மூலம் விற்கப்படுகின்றன, 2014 முதல், ஈ-காமர்ஸ் வ்ணிகம் மூலம் சில்லறை விற்பனை மொத்த விற்பனை ஆகியவை இதன் தரமான வணிகக் கட்டமைப்புக்குக் கணிசமாக உதவுகிறது.
# கோயமுத்தூர் ஈரமாவு அரவைப்பொறி

## புவியியல் அறிகுறி

2005 ஆம் ஆண்டில், கோயம்புத்தூர் ஈரமாவு அரைப்பான்களின் புவிக்குறியீட்டு எண் பெற தமிழக அரசு விண்ணப்பித்தது. இந்திய அரசு 2005-06 ஆம் ஆண்டு முதல் அதிகாரப்பூர்வமாக புவியியல் அடையாளமாக இதை அங்கீகரித்தது.
# காங்ரா தேயிலை

**காங்ரா தேயிலை:** இந்தியாவின் இமாச்சல பிரதேசத்தில் உள்ள காங்ரா மாவட்டத்தைச் சேர்ந்த ஒரு தேயிலை ஆகும். 19 ஆம் நூற்றாண்டின் நடுப்பகுதியில் இருந்து காங்ரா பள்ளத்தாக்கில் கருப்பு தேயிலை மற்றும் பச்சைத் தேயிலை இரண்டும் தயாரிக்கப்படுகின்றன. காங்க்ரா தேயிலை 2005 இல் புவியியல் அடையாள அந்தஸ்து வழங்கப்பட்டது.
# காங்ரா தேயிலை

## வரலாறு

19 ஆம் நூற்றாண்டின் நடுப்பகுதியில் காங்ரா பகுதியில் தேயிலை முதன்முதலில் வளர்க்கப்பட்டது. 1848 ஆம் ஆண்டில் சாத்தியக்கூறுகளுக்கான கணக்கெடுப்பு ஒன்று நடத்தப்பட்டது. அதன் பின்னர் இப்பகுதி முழுவதும் தேயிலைத் தோட்டத்திற்கு ஏற்ற பகுதியாக அறிவிக்கப்பட்டது. சீன வகைத் தேயிலையான *காமெலியா சினென்சிஸ்* இப்பகுதி முழுவதும் நடப்பட்டது. பிற இடங்களில் இதன் நடவு தோல்வியுற்ற போதிலும், பாலம்பூர் மற்றும் தர்மசாலாவில் இது வெற்றிகரமாக மாறியது. 1880 களில், காங்ரா தேயிலை மற்ற இடங்களிலிருந்த தேயிலையை விட உயர்ந்ததாகக் கருதப்பட்டது, மேலும் காபூல் மற்றும் மத்திய ஆசியாவில் இத்தேயிலை விற்பனை செய்யப்பட்டது. 1882 இல், காங்ரா மாவட்டத்தின் அரசிதழில் இந்தியாவின் காங்க்ரா தேயிலையானது "இந்தியாவின் வேறு எந்த பகுதியில் உற்பத்தி செய்யப்படும் தேயிலையைக் காட்டிலும் மேன்மையானது." எனப் பதிவு செய்யப்பட்டது. 1886 மற்றும் 1895 ஆம் ஆண்டுகளில், லண்டன் மற்றும் ஆம்ஸ்டர்டாமில் நடைபெற்ற சர்வதேச மாநாடுகளில் காங்ரா தேயிலை தங்கம் மற்றும் வெள்ளிப் பதக்கங்களைப் பெற்றது.  
இருப்பினும், 1905 காங்க்ரா பூகம்பத்தால் ஆயிரக்கணக்கான இறப்புகள் ஏற்பட்டது. மேலும் பல தொழிற்சாலைகள் அழிந்துபோயின, ஆங்கிலேயர்கள் அங்குள்ளவர்களைத் தோட்டங்களை விற்று அப்பகுதியை விட்டு வெளியேறுமாறு கட்டாயப்படுத்தினர். தொடர்ந்து வந்த பத்தாண்டுகளில் புதிய உரிமையாளர்களால் சிறிய அளவிலான காங்ரா தேயிலை மட்டுமே உற்பத்தி செய்யப்பட்டது.  
21 ஆம் நூற்றாண்டில் மீண்டும் உற்பத்தியில் ஏற்பட்ட பெரும் சரிவுக்குப் பிறகு, உற்பத்தியை அதிகரிப்பதன் மூலம் வணிகத்தை அதிகரிக்கும் நோக்கத்துடன் இங்கு ஆராய்ச்சி மற்றும் நுட்பங்கள் ஊக்குவிக்கப்படுகின்றன, 2012 ல், வணிக மற்றும் கைத்தொழில் துறையின் மத்திய அமைச்சரான ஆனந்த் சர்மா இந்தியத் தேயிலை வாரியத்தின் பாலம்பூர் பிராந்திய அலுவலகம் அமைக்க அடிக்கல் நாட்டினார். இது காங்ரா தேயிலைத் தொழிலின் ஒரு படிக்கல்லாகவும் அதன் மீள் ஒருங்கிணைப்பு முயற்சியில் கணிசமான முன்னேற்றத்திற்கான முக்கிய நடவடிக்கையாகவும் ஆனது
# காங்ரா தேயிலை

## விளக்கம்

காங்ரா கருப்புத் தேயிலை மற்றும் பச்சை தேயிலை இரண்டும் இங்கு பயிரிடப்பட்டாலும், கருப்பு தேயிலை உற்பத்தியி 90 விழுக்காடாக உள்ளது. மே 2015 நிலவரப்படி, தர்மசாலா, ஷாப்பூர், பாலம்பூர், பைஜ்நாத் மற்றும் ஜோகிந்தர்நகர் இடையே சுமார் 2,312 ஹெக்டேர் நிலப்பரப்பை உள்ளடக்கிய 5,900 தேயிலைத் தோட்டங்கள் உள்ளன; இவற்றின் ஆண்டு உற்பத்தி 8.99 லட்சம் கிலோ.  
காங்க்ரா தேநீர் அதன் தனித்துவமான நிறம் மற்றும் சுவைக்கு பெயர் பெற்றது.  
உண்மையில் காங்க்ரா தேயிலைகள் அதன்சுவை தனித்துவமான சுவைக்காக விற்பனையாகின்றன. . இங்கு வளர்க்கப்படும் சீன கலப்பின வகைத் தேயிலையானது மிகவும் வெளிர் நிறம்கொண்டா தேநீரை உற்பத்தி செய்கிறது, காங்ராவில் எந்தவொரு இடத்திலும் சி.டி.சி எனப்படும் (நொறுக்கப்பட்ட, திரும்பிய, சுருண்ட) தேயிலைகள் உற்பத்தி செய்யப்படுவதில்லை. எனவே காங்ரா தேயிலை இந்தியாவின் தரமான தேநீர் என அழைக்கப்படுகிறது.
# காங்ரா தேயிலை

## தேயிலை சுற்றுலா

தேயிலை சுற்றுலா மெதுவாக காங்க்ராவிலும் அதைச் சுற்றியும் களமிறங்கத் தொடங்குகிறது. பாலம்பூர் மற்றும் தர்மசாலாவில் உள்ள பல தேயிலைத் தோட்டங்கள் மற்றும் தேயிலை தொழிற்சாலைகள் தொழிற்சாலை சுற்றுப்பயணங்களையும், தேயிலை பற்றி மேலும் அறிய ஆர்வமுள்ளவர்களுக்கு வீட்டு தங்குமிடங்களையும் வழங்குகின்றன. தர்மசாலா தேயிலை நிறுவனம் தனது தொழிற்சாலை மற்றும் தேயிலைத் தோட்டங்களின் வழிகாட்டுதல் சுற்றுப்பயணங்களை வழங்குகிறது, இது மான் தேயிலைத் தோட்டத்திலுள்ள தனது தொழிற்சாலையிலிருந்து தொடங்குகிறது. இதேபோல், பாலம்பூர் கூட்டுறவு தேயிலை தொழிற்சாலை தொழிற்சாலை சுற்றுப்பயணங்கள் மற்றும் தங்குமிடங்களை வழங்குகிறது.
# கார்த்திக் ராஜ்

**கார்த்திக் ராஜ்** தமிழ் நாட்டைச் சேர்ந்த ஒரு நடிகர் ஆவார். இவர் 2011-ஆம் ஆண்டு முதல் தமிழ் தொலைக்காட்சித் தொடர்களில் பிரதானமாக நடிப்பவர். இவர் விஜய் தொலைக்காட்சியில் ஒளிபரப்பான அலுவலகக் காதல் தொடர்பான ஆபீஸ் (2013-2015) என்ற தொடரிலும் மற்றும் ஜீ தமிழ் தொலைக்காட்சியில் ஒளிபரப்பான குடும்பத் தொடரான செம்பருத்தி என்பதிலும் நடித்ததன் மூலம் மிகவும் பிரபலமானார். இவரது தொலைக்காட்சி தொடர்களின் வெற்றி இவரை தமிழ் தொலைக்காட்சித் துறையில் மிகவும் பாராட்டப்பட்ட நடிகர்களில் ஒருவராக நிலைநிறுத்தியுள்ளது.
# கார்த்திக் ராஜ்

## ஆரம்ப வாழ்க்கை

தமிழ்நாட்டின் சென்னையில் கார்த்திக்ராஜ் எனப் பிறந்த கார்த்திக் தனது பெற்றோருக்கு இரு மகன்களில் மூத்தவராகப் பிறந்தார். இவரது தந்தை, காரைக்குடிக்கு அருகிலுள்ள பள்ளத்தூர் எனும் கிராமத்து செல்வந்தர்களின் வம்சாவளியை சேர்ந்தவர், ஆனால் தன் இளவயதில் கால சூழ்நிலையால் சென்னைக்குக் குடிபெயர்ந்திருந்தார். சென்னையில் திரைப்படத் துறையில் 30 ஆண்டுகள் பணிபுரிந்தவர், ஏ.எல்.ஸ்ரீனிவாசனின் கீழ் தயாரிப்பு மேலாளராகத் பணி செய்யத் தொடங்கி, பின்னர் எம்.ஜி.ஆரிடம் உதவியாளராகப் பணிபுரிந்து, இறுதியில் நிர்வாகத் தயாரிப்பாளராக உயர்ந்தார். படிப்பில் நாட்டமில்லாததால், 12-ஆம் ஆண்டிலேயே பள்ளிப் படிப்பை நிறுத்திவிட்ட கார்த்திக், வரைகலை வடிவமைப்பு பட்டயத்தில் (Diploma of Visual Design) தேர்ச்சிபெறும் எண்ணத்தில் இணைந்துகொண்டார். இருப்பினும், அவரது குடும்பத்தின் பொருளாதார சூழ்நிலையில் ஏற்பட்ட மாற்றத்தால், அவர் தனது மேற்கட்டப் படிப்பை நிறுத்திவிட்டு, ஆடை தயாரிப்பு நிறுவனம் ஒன்றில் வாணிகப் பிரிவில் பணியாற்றத் தொடங்கினார், பின்னர் அந்நிறுவனத்தினுடைய தயாரிப்பகத்தில் உதவி தயாரிப்பாளராக பணியாற்றினார். இதைவிட வருமானம் தரக்கூடிய ஒரு நல்ல வேலையைத் தேடிக்கொண்டிருந்தபோது, அவரது பழைய அயலவர் திரைக்கதை ஆசிரியர், எஸ். ரமண கிரிவாசனால், விஜய் தொலைக்காட்சியின் 'அது இது எது' நிகழ்ச்சியில் கலைஞர் ஒருங்கிணைப்பாளராகப் (Artist Coordinator) பணிபுரிய பரிந்துரைக்கப்பட்டார்.
# கார்த்திக் ராஜ்

## தனிப்பட்ட வாழ்க்கை

கார்த்திக் தனது 25வது வயதில் யாஷி என்னும் இஸ்லாமியப் பெண்ணைக் காதலித்து திருமணம் செய்திருந்தார், ஆனால் கருத்துவேறுபாட்டால் சில வருடங்களின் பின்பு இருவரும் பிரிந்தனர். இவர்களது விவாகரத்து 2019-2020 காலகட்டத்தில் இடம்பெற்றது.
# கார்த்திக் ராஜ்

## திரைப்படவியல்

### **திரைப்படங்கள்**

| ஆண்டு | பெயர் | கதாபாத்திரம் | குறிப்பு |  |
| --- | --- | --- | --- | --- |
| 2017 | 465 | ஜெய் | கார்த்திகேயன் எனப் பெயரிடப்பட்டுள்ளார் |  |
| நாலு பேருக்கு நல்லதுன்னா எதுவும் தப்பில்ல | அனில் |  |  |  |
| 2023 | பிளாக் 'n' வைட் | ரிஷி | திரைப்படத்தின் தயாளிப்பாளரும்;
ஜீ தமிழினூடாக நேரடித் தொலைக்காட்சிப் படம். | } |
# கார்த்திக் ராஜ்

## திரைப்படவியல்

### தொடர்கள்

| 2011–2012 | *கனாக் காணும் காலங்கள்: கல்லூரியின் கதை* | கார்த்திக் எனும் கார்த்திகேயன் | விஜய் தொலைக்காட்சி |  |
| --- | --- | --- | --- | --- |
| 2013–2015 | *ஆபீஸ்* *(பருவங்கள் 1 & 2)* | கார்த்திக் எனும் கார்த்திகேயன் |  |  |
| 2017–2020 | *செம்பருத்தி* | ஆதித்யா ஆதிக்கடவூர் | ஜீ தமிழ் |  |
| 2020 | *முகிலன்* | முகிலன் | ஜீ5 | OTT குறுந்தொடர் |
| 2022– | *கார்த்திகைத் தீபம்* | கார்த்திக் எனும் கார்த்திகேயன் அருணாச்சலம் | Zee Tamil | } |
# கார்த்திக் ராஜ்

## திரைப்படவியல்

### தொலைக்காட்சி நிகழ்ச்சிகள்

| 2012 | *அது இது எது (பருவம் 1)* | விஜய் தொலைக்காட்சி | அத்தியாயம் 149 |  |
| --- | --- | --- | --- | --- |
| 2013 | *60 நொடி! ஆர் யூ ரெடி?* | விஜய் தொலைக்காட்சி | இறுதி சுற்றின் அத்தியாயம் |  |
| 2013 | *கேடி பாய்ஸ் கில்லாடி கேர்ல்ஸ்* | விஜய் தொலைக்காட்சி | அத்தியாயம் 13; காசு, பணம், துட்டு, மணி சுற்று |  |
| 2013 | *விஜய் ஸ்டார்ஸ்* | விஜய் தொலைக்காட்சி | தீபாவளி விசேட ஒளிபரப்பு |  |
| 2013–2014 | *ஜோடி நம்பர் ஒன்* *(பருவம் 7)* | விஜய் தொலைக்காட்சி | அத்தியாயம் 22-இல் வெளியேற்றப்பட்டார் |  |
| 2014 | *விஜய் ஸ்டார்ஸ்* | விஜய் தொலைக்காட்சி | பொங்கல் விசேட ஒளிபரப்பு |  |
| 2014 | *கனெக்ஷன் (பருவம் 1)* | விஜய் தொலைக்காட்சி | அத்தியாயம் 12 |  |
| 2014 | *விஜய் தொலைக்காட்சி விருதுகள் - ஒரு முன்னோட்டம்* | விஜய் தொலைக்காட்சி | அத்தியாயம் 3 & 4 |  |
| 2014 | *ஸ்டார் விஜய் நைட்* | விஜய் தொலைக்காட்சி | லண்டனில் நடைபெற்றது |  |
| 2016 | *சிரிப்புடா (பருவம் 2)* | விஜய் தொலைக்காட்சி | அத்தியாயம் 29 (ஒட்டுமொத்தத்தில் அத். 79) |  |
| 2017 | *ஜூனியர் சீனியர் (பருவம் 1)* | ஜீ தமிழ் | அத்தியாயம் 7 |  |
| 2022 | *ஜீ5 தர்பார்* | ஜீ5 | அத்தியாயம் 11 |  |
| 2023 | *ஜீ5 இன்பாக்ஸ்* | ஜீ5 | அத்தியாயம் 12 |  |
| 2023 | *ஜீ5 இரசிகன்* | ஜீ5 | பிளாக் 'n' வைட் விசேட ஒளிபரப்பு |  |
| 2023 | சூப்பர் ஜோடி | ஜீ தமிழ் | அத்தியாயம் 15 |  |
| 2023 | *ச ரி க ம ப மூத்தோர் (பருவம் 3)* | ஜீ தமிழ் | அத்தியாயம் 42; கறுப்பு வெள்ளை சுற்று | } |
# கார்த்திக் ராஜ்

## விருதுகள்

| 2014 | விஜயும் நீங்களும் | ஒருத்தருக்கேத்த ஜோடி 2014 (மேட் ஃபோர் ஈச் அதர்) | *ஆபீஸ்* | கார்த்திக் & ராஜி | விஜய் தொலைக்காட்சி | காதல் விசேடம்; ஸ்ருதி ராஜுடன் |
| --- | --- | --- | --- | --- | --- | --- |
| 2014 | 1வது விஜய் தொலைக்காட்சி விருதுகள் | திரையில் பிடித்த ஜோடி | *ஆபீஸ்* | கார்த்திக் & ராஜி | விஜய் தொலைக்காட்சி | ஸ்ருதி ராஜுடன் |
| 2015 | 2வது விஜய் தொலைக்காட்சி விருதுகள் | திரையில் பிடித்த ஜோடி | *ஆபீஸ்* | கார்த்திக் & ராஜி | விஜய் தொலைக்காட்சி | ஸ்ருதி ராஜுடன் |
| 2018 | மைலாப்பூர் அகாடமி விருதுகள் | சிறந்த நடிகர் | *செம்பருத்தி* | ஆதித்யா | தி மைலாபூர் அகடமி |  |
| 2018 | ஜீ தமிழ் குடும்பம் விருதுகள் 2018 | பிடித்த கதாநாயகன் | *செம்பருத்தி* | ஆதித்யா | ஜீ தமிழ் |  |
| சிறந்த ஆண் நடிகர் |  |  |  |  |  |  |
| திரையில் பிடித்த ஜோடி | *செம்பருத்தி* | ஆதித்யா & பார்வதி | ஷபானா ஷாஜஹானுடன் |  |  |  |
| 2019 | செம்பருத்தி ஒரு சாதனைப்பயணம் | பாராட்டுச் சான்றிதழ் | *செம்பருத்தி* | ஆதித்யா | ஜீ தமிழ் | தொடரின் வெற்றிக்காக |
| 2019 | கலாட்டா நட்சத்திரா விருதுகள் | சிறந்த நடிகர் | *செம்பருத்தி* | ஆதித்யா | கலாட்டா தமிழ் |  |
| 2019 | ஜீ தமிழ் குடும்பம் விருதுகள் 2019 | பிடித்த கதாநாயகன் | *செம்பருத்தி* | ஆதித்யா | ஜீ தமிழ் |  |
| திரையில் பிடித்த ஜோடி | *செம்பருத்தி* | ஆதித்யா & பார்வதி | ஷபானா ஷாஜஹானுடன் |  |  |  |
| சிறந்த ஆண் நடிகர் | *செம்பருத்தி* | ஆதித்யா | ஜீ தமிழ் |  |  |  |
| 2020 | ஜீ தமிழ் குடும்ப விருதுகள் 2020 | பிடித்த கதாநாயகன் | *செம்பருத்தி* | ஆதித்யா |  |  |
| சிறந்த ஆண் நடிகர் |  |  |  |  |  |  |
| திரையில் பிடித்த ஜோடி | *செம்பருத்தி* | ஆதித்யா & பார்வதி | ஷபானா ஷாஜஹானுடன் |  |  |  |
| திரையில் சிறந்த ஜோடி | ஷபானா ஷாஜஹானுடன் |  |  |  |  |  |
| 2021 | கலாட்டா தமிழ் விருதுகள் | கனவுக் காதலன் 2021
(ட்ரீம் லவர் 2021) | அவருக்கே | கலாட்டா தமிழ் | 4 லட்சத்திற்கும் அதிகமான வாக்குகளால் வெற்றி |  |
| 2022 | ஜீ தமிழ் குடும்ப விருதுகள் 2022 | மக்களின் நாயகன் | அவருக்கே | ஜீ தமிழ் | சிறப்பு சான்றாயர் விருது |  |
| 2023 | ஜீ தமிழ் பொன்னான தருணங்களுக்கான விருதுகள் 2023 | சிறந்த அம்மா பாசம் | *கார்த்திகை தீபம்* | கார்த்திகேயன் & அபிராமி | ஜீ தமிழ் | மீரா கிருஷ்ணனுடன் |
| 2023 | ஜீ தமிழ் குடும்ப விருதுகள் 2023 | சிறந்த ஆண் நடிகர் | *கார்த்திகை தீபம்* | கார்த்திகேயன் | ஜீ தமிழ் |  |
| பிடித்த கதாநாயகன் |  |  |  |  |  |  |
| திரையில் பிடித்த ஜோடி | *கார்த்திகை தீபம்* | கார்த்திகேயன் & தீபா | ஆர்த்திகாவுடன் |  |  |  |
| திரையில் சிறந்த ஜோடி | ஆர்த்திகாவுடன் |  |  |  |  |  |
| 2024 | ஜீ தமிழ் பொன்னான தருணங்களுக்கான விருதுகள் 2024 | சிறந்த அம்மா பாசம் | *கார்த்திகை தீபம்* | கார்த்திகேயன் & அபிராமி | ஜீ தமிழ் | மீரா கிருஷ்ணனுடன் |
| சிறந்த அதிரடி | *கார்த்திகை தீபம்* | கார்த்திகேயன் |  |  |  |  |
| சிறந்த மிகைப்படுத்தல்
(பெஸ்ட் மாஸ் பில்டப்) |  |  |  |  |  |  |
| 2024 | விகடன் சின்னத்திரை விருதுகள் 2023 | பிடித்த கதாநாயகன் | *கார்த்திகை தீபம்* | கார்த்திகேயன் | Vikatan | ஆடி 2024-இல் நடைபெற்றது |
| 2024 | ஜீ தமிழ் குடும்ப விருதுகள் 2024 | சிறந்த நடிகன் | *கார்த்திகை தீபம்* | கார்த்திகேயன் | ஜீ தமிழ் |  |
| பிடித்த கதாநாயகன் |  |  |  |  |  |  |
| பிடித்த ஜோடி | *கார்த்திகை தீபம்* | கார்த்திகேயன் & தீபா | ஆர்த்திகாவுடன் | } |  |  |
# நஞ்சுபுரம்

***நஞ்சுபுரம்*** (Nanjupuram) ஒரு இந்தியத் தமிழ்த் திரைப்படம் ஆகும். இப்படம் 2011 ஆம் ஆண்டில் திரைக்கு வந்தது. இத்திரைப்படம் புனைவு கதாபாத்திரங்கள் மற்றும் பரபரப்பூட்டும் கதையைக் கொண்டது ஆகும். இத்திரைப்படத்தை சார்லசு இயக்கியுள்ளார். இத்திரைப்படத்தில் சார்லஸ் என்பவரால் இயக்கப்பட்டுள்ளது. இத்திரைப்படத்தில் ராகவ் மற்றும் மோனிகா ஆகியோர் முதன்மைக் கதாபாத்திரங்களில் நடித்துள்ளனர். தம்பி ராமையா மற்றும் ஆடுகளம் நரேன் ஆகியோர் துணைக் கதாபாத்திரங்களில் நடித்துள்ளனர். இத்திரைப்படத்திற்கு ராகவ் இசையமைத்துள்ளார். அவரது மனைவி பிரீதா இத்திரைப்படத்தை தயாரித்துள்ளார். இத்திரைப்படமானது மூன்று ஆண்டுகளுக்கும் மேலாக தயாரிப்பில் இருந்துள்ளது. இத்திரைப்படம் 2011 ஆம் ஆண்டில் ஏப்ரல் 1 ஆம் நாள் திரைக்கு வந்தது.
# நஞ்சுபுரம்

## கதைக்களம்

நஞ்சுபுரம் ஒரு நச்சுத்தன்மையுள்ள பாம்புகள் நிறைந்த குன்றுகளால் சூழப்பட்ட ஒரு சிறிய கிராமம் ஆகும். அந்த கிராமத்தில் இரண்டு பெரிய மனிதர்கள் உள்ளனர். அதில் ஒருவர் கிராமத்தின் தலைவர்(தம்பி ராமையா), மற்றொருவர் வேலு என்ற நல்ல மகனைப் பெற்றெடுத்த நபர் ஆவார். கிராமத் தலைவர் மலரின் (மோனிகா) தாயாருடன் உறவு கொண்டுள்ளார். இதன் காரணமாக மலரின் வீட்டிற்கு அவர் அடிக்கடி வந்து செல்வார்.  
ஒரு நாள், கிராமத்தில் பாம்பு கடித்த சிறுமிக்கு சிகிச்சை அளிப்பதற்காக வேலு மலையின் மற்றொருபுறத்திற்கு பாம்புகளின் குறுக்காகக் கடந்து எடுத்துச் செல்கிறார். மலர் அவருடன் செல்கிறாள். சிகிச்சை நல்லபடியாக முடிகிறது. மலரும் வேலுவும் காதலிக்கத் தொடங்குகி்றனர். ஒரு நாள், மலர் தனது தோழிகளுடன் குளித்துக் கொண்டிருக்கும் போது ஒரு பாம்பு அவளைத் தீண்ட வருகிறது. அந்த நேரத்தில் வேலு அந்த இடத்திற்கு வந்து பாம்பினை அடிக்கிறார். அந்தப் பாம்பிற்கு கழுத்துப் பகுதியில் பலமாக அடிபட்டு அங்கிருந்து ஊர்ந்து சென்று விடுகிறது. வேலுவின் பெற்றோர்களுக்கும் மற்றோரையும் இது பயத்தில் ஆழ்த்தி விடுகிறது. அடிபட்ட பாம்பானது தன்னைத் தாக்கியவரை 40 நாட்களுக்குள் பழி தீர்க்கும் என்பதால் அவர்கள் அச்சமுறத் தொடங்குகின்றனர். வேலுவிற்கு 30 அடி உயரத்தில் ஒரு குடிசையைக் கட்டிக் கொடுத்து அதில் தங்கச் சொல்கின்றனர். அந்தப் பகுதியில் கீழேயும் பள்ளம் தோண்டி விடுகின்றனர். ஆனால், காவலுக்கு இருப்பவர்கள் தூங்கிய பின்னர், வேலு அந்தக்குடிசையில் இருந்து இறங்கி ஆற்றுப்பகுதிக்கு இரவு நேரத்தில் சென்று மலரைச் சந்திக்கிறான்.  
ஒரு நாள், வேலுவின் தந்தையார் இதைப் பார்த்து ஊர்த்தலைவரிடம் மலரை எச்சரிக்குமாறு சொல்கிறார். ஊர்த்தலைவர் மலரின் வீட்டிற்குச் சென்று மலரை அச்சுறுத்துகிறார். மேலும், மலரின் அம்மாவிடம் மலருக்கு மாப்பிள்ளை பார்க்குமாறும் கூறுகிறார். அவர்கள் மலருக்குத் திருமணம் ஏற்பாடு செய்கிறார்கள். மலர் வருத்தமடைகிறாள். இதற்கிடையில், வேலு ஏற்கெனவே அடிபட்ட பாம்பின் அச்சுறுத்தலால் மலரைச் சந்திக்கச் செல்வதைத் தவிர்த்து வருகிறான். ஒரு நாள், மலரின் நிச்சயதார்த்தம் எல்லாம் முடிந்த பிறகு வேலுவின் நண்பனிடம்(திருடன்) வேலுவை தன்னை வந்து சந்திக்குமாறு மலர் கூறி அனுப்புகிறாள். வேலுவின் நண்பன் வேலுவிடம் இந்தத் தகவலைத் தெரிவிப்பதோடு வேலுவின் காவலுக்கு இருப்பவர்களின் கவனத்தை திசைதிருப்ப அவர்கள் அவனைப் பின்தொடருமாறு செய்கிறான். வேலு மனதைத் திடப்படுத்திக் கொண்டு மலரை சந்திக்கச் செல்கிறான். வேலுவும், மலரும் கிராமத்தை விட்டு வெளியேறி திருமணம் செய்து கொள்ள முடிவெடுக்கிறார்கள்.  
அப்பொழுது தான், பழிவாங்கத் துடிக்கும் பாம்பு, அவர்களைத் துரத்துகிறது. கிராமத்தார்கள் வேலுவும், மலரும் தப்பிவிட்டதை அறிந்து அவர்களை கிராமத்தைச் சுற்றியும் தேடுகிறார்கள். பாம்பு வேலுவைக் கொல்ல வரும் போது 40 ஆவது நாள் முடிவுக்கு வந்து அடுத்த நாளின் சூரிய உதயம் தொடங்கி விடுகிறது. பாம்பு வந்த வழியே திரும்பி விடுகிறது. துரதிருஷ்ட வசமாக, கிராமத் தலைவரும் அவரது அடியாட்களும் மலரைக் கண்டுபிடித்துக் கொல்ல வருகின்றனர். வேலு மலரைக் காப்பாற்றி தான் உயிர் விடுகிறான். மலர் வேலுவின் மகனைச் சுமந்து பெற்றெடுக்கிறாள். திரைப்படம் வேலுவின் மகன் தன் தந்தையைப் போல பாம்புகளிடம் பயமின்றி விளையாடுவதான காட்சியுடன் முடிகிறது.
# நஞ்சுபுரம்

## நடிப்பு

- வேலுவாக ராகவ்
- மலராக மோனிகா
- கிராமத் தலைவராக தம்பி ராமையா
- ஆடுகளம் நரேன்
- பிரியா Priya
- குத்தாட்டப்பாடலுக்காக சிறப்புத் தோற்றம் அனுயா பகவத்
# மனிதத்தோல்

**மனிதத் தோல்** (*Human skin*) என்பது உடலை மூடிக்கொண்டிருக்கும் ஒரு புலனுறுப்பு (Sense organ) ஆகும். வயது வந்த ஒரு மானுடத் தோலின் மொத்த பரப்பு இரண்டு சதுர மீட்டர்கள் ஆகும். இத்தோலின் அமைப்பு, மானுட உடலின் எல்லாப் பாகங்களிலும், வேறுபட்டு இருக்கிறது. எடுத்துக்காட்டாக, நமது உள்ளங்கை, உள்ளங்கால், உள்மூக்கு, தலை ஆகிய பகுதிகளில் உள்ள மானுடத் தோல், சில மாற்றங்களுடன் காணப்படுகின்றன. பொதுவாகப் பாலுட்டிகளின் தோலானது, பன்றியின் தோலினைப் போன்று வடிவம் ஒத்துக் காணப்படுகிறது.
# மனிதத்தோல்

## கருவில் தோன்றும் தோல்

மானுடப் பெண், கருவுற்ற ஆறாவது வாரத்தில் தோல் வளர்ச்சி பெறத்தொடங்கும். அப்பொழுதுள்ள கருவின் நீளம் 14 மி.மீ. ஆகும். அப்பருவத்திலேயே ஒற்றை அணுக்களால் அமைந்திருக்கும். அங்ஙனம் உருவாகியத் தோலானாது, அக் கருவைப் போர்த்திக் கொண்டிருக்கும். மெல்ல மெல்ல கருவளர்ச்சி அடைந்து, ஒன்பதாவது வாரத்தினை அடையும் போது, மெல்லியத் தோலானது, தடிப்புறத் தொடங்கும். ஏனெனில், உற்பத்தித் துவக்க அணு அடுக்கு (Germinative Layer), வெளித்தோல் அணு அடுக்கு (Periderm), இவற்றிற்கிடையே இடை அடுக்கு (Stratum intermedium) என மூன்று அடுக்குகள் தோன்றியிருக்கும். பத்தாவது வாரத்தில், தோலின் நிறமிகள் (Melanocytes) இயல்பாகவே தோன்றும் என்பது குறிப்பிடத் தகுந்த உடற்செயலியல் ஆகும். தொடர்ந்து வளர்ச்சி அடைந்த அக்கருவானது, பன்னிரண்டு வாரத்தில், பதினெந்து செ.மீ. நீளம் வளர்ந்து இருக்கும். அப்பொழுது தோன்றிய மூன்று அடுக்குகளும், வளர்ந்து தடிமனாக மாறியிருக்கும். கருவின் பதினான்காவது வாரம் முதல் பதினாறாவது வாரம் வரை தொடர்ந்து வளர்ச்சி அடைந்து, எட்டு முதல் பன்னிரண்டு செ.மீ. ஆக மாறியிருக்கும். அதன் வெளித்தோல் அணு அடுக்கில், நிறமித் திசுக்கள் தோன்றி இருக்கும். பதினேழாவது வாரத்தில், 'கெரட்டின்' அணுக்கள் உருவாகி, வெளித்தோலானது முழு வளர்ச்சி யுற்றுத் திகழும்.
# மனிதத்தோல்

## மனிதத் தோலின் அமைப்பு

1. மேற்தோல் (Epidermis)
1. அடித்தோல் (Dermis) என இரு பகுதிகளாகப் பிரிக்கலாம்.
# மனிதத்தோல்

## மனிதத் தோலின் அமைப்பு

### மேற்புறத் தோல்

மேற்தோலும், அடித் தோலும் இணையும் பகுதியானது, ஒழுங்கற்ற விளிம்பாக இருக்கும். அத்தோலின், சில அணு அடுக்குகளின் ஒழுங்கற்ற உருவம், மேற்தோலைத் தள்ளிக் கொண்டு இருப்பதால், இந்த ஒழுங்கற்ற வடிவம் தோன்றுகிறது. மேற்தோல் இரண்டு வகையான அணுக்களை உடையன.
- காழ்ப்புத் திசு அணுக்கள் என்றும்
- டெண்ட்ரைட்டிக் அணு அடுக்குகள் என்றும் அழைக்கப்படும்.  
**காழ்ப்புத் திசு** அணுக்கள் பின்னிப் பிணைந்து காணப்படுகின்றன. இதனால் மற்ற அணுக்களை விட, மாறுபட்டுத் தோன்றுகின்றன. காழ்ப்புத் திசு அணுக்கள் இயல்பாகக் கொம்பு அணுக்கள் (Horny Cells) ஆகும். எனவே, மற்ற அணு அடுக்குகளை விட, இவை மாறுபட்டு காணப்படுகின்றன. மேலும், கீழிருந்து மேலாக, நான்கு அணு அடுக்குகளைக் கொண்டவையாக உள்ளன.
1. அடிப்படை அணு அடுக்கு (Basal Cell Layer)
1. :இந்த அடுக்கு ஓரணு அடுக்காக, மேற்புறத் தோலின் தூண்போல, செங்குத்தாக ஒன்றோடொன்று இணைக்கப்பட்டு அமைந்து இருக்கும். மேலே உள்ள ஸ்குவோமஸ் அடுக்கோடு, இது இணைந்தும் அமைந்திருக்கும். இந்த அடிப்படை அணு அடுக்குகளில் காணப்படும் மெலனின் குருணைகளால் (Melanin granules), மனிதத்தோலில் நிறம் ஏற்படுகிறது. அடிப்படை அணுக்கள், மேற்புறத்தோலின் அடித்தளப் படலத்தோடு இணைந்து உள்ளது.
1. ஸ்குவேமஸ் அணு அடுக்கு (Squamous Cell Layer)
1. : இந்த அடுக்கில், அணுக்கள் பல முனைகளோடு காணப்படும். தோலுக்கு அடியில் படுக்கையாகவும், பல அடுக்குகளாகவும், இயல்பாக 5-10அடுக்குகளாக, காணப்படுகின்றன. இந்த அணுக்களுக்கிடையே உள்ளஇடைவெளியும், அந்த இடைவெளியில் அணுக்களை இணைக்கும் பாலமும், தென்படுகிறது. இந்த அடுக்கின் ஆழத்தில், அடிப்படை அணு அடுக்கும், அதன் மேலே குருணை அணு அடுக்கும் அமைந்து இருக்கும். இவ்வாறக அமைந்துள்ள அணுக்களில், ஒவ்வொன்றிலும் உட்கரு காணப்படுகிறது.
1. குருணை அணு அடுக்கு (Granular Layer)
1. :இந்த அடுக்கின் அணுக்கள் யாவும், வைர உருவில். தட்டையாக, ஒளிபுகும் உருவற்ற, காழ்ப்புக் குருணைகளால் நிரப்பப்பட்டு, 1-3 அணு அடுக்குகளாக அமைந்து இருக்கும். இவ்வடுக்கில், மானுடத்தோலின் மற்ற அணுக்கள் அழியும் சூழ்நிலையில், இங்கு கரைக்கப் படுகின்றன. இந்த அணுக்களிலும் உட்கரு உண்டு.
1. கொம்புரு அணு அடுக்கு (Horny Cell Layer) இவைகளோடு மேற்பரப்பில், உள்ளங்கால், உள்ளங்கைப் பகுதிகளில் மட்டும் காணப்படுகின்றன.
1. :இவ்வணு அடுக்கின்அணுக்கள், தோலின் மேல் மட்ட அணுக்களாகத் திகழ்கின்றன. எனவே, இவற்றின் அணுக்களில், உட்கரு இல்லாமல் இருக்கின்றன. இந்த அடுக்கின் எண்ணிக்கையும், தடிமனையும் கணக்கிட இயலாது.
1. ஸ்ட்ரேட்டம் லூசிடம் (Stratum Lucidum) என்ற ஐந்தாவது அடுக்கும் உள்ளது. இந்த லூசிடம் அணு அடுக்கு, கொம்புரு அணுக்களின் மேலே, தோலுக்கு வலுவைக் கொடுக்கின்றது. கொம்புரு அணு அடுக்கின் புறப்பகுதிகள், முறையே உள்ளங்கால், உள்ளங்கை என அழைக்கப் படுகின்றன. இந்த பகுதியில் மட்டும். புரதம் பாஸ்பேட்டு (Phosphate) நிறைந்த கொழுப்பினி (Protein Bound Phospholipids) அதிகமாகக் காணப்படுகின்றன. இதனால் உள்ளங்கைகளிலும், உள்ளங்கால்களிலும் உள்ள தோலில், நீர் புகும் தன்மைக் காணப்படுகிறது.
# மனிதத்தோல்

## மனிதத் தோலின் அமைப்பு

### அடித்தோல்

அடித்தோலின் இருபத்தைந்துக்கும் மேற்பட்ட உட்கூறுகளை கொண்டவையாக திகழ்கிறது. அவை யாதெனில், - கார்னியல் அணு அடுக்கு , ஸ்பைனோச அணு அடுக்கு, தோலின் நுண்காம்பு, தோலின் வலைப்பின்னல் திசு, தோல்முடிவேரின் நீள்வெட்டுத் தோற்றம், தோல்முடி வேரின் குறுக்குவெட்டுத் தோற்றம், கொழுப்பு - எண்ணெய்ச் சுரப்பி, மயிர் நிமிர்த்தத்தசை, வியர்வைச் சுரப்பி நாளங்கள், தோல்முடியின் மொட்டு / தோல்முடியின் அடிவேர், தோல்முடியின் சிம்பு, வியர்வைச் சுரக்கும் பகுதியின் வெட்டுத் தோற்றம், உடல் தசை, மேல் தோலில் அமைந்துள்ள வியர்வை நாளம், எண்ணெய்ச் சுரப்பி, வியர்வை நாளத்தின் நீள்வெட்டுத் தோற்றம், முடியின் புறணி, முடிவேரின் உள் உறை, முடி வேரின் நார்த்திசு உறை, முடிவேரின் வெளி உறை, முடியின் அகணி, திசுக்கூழ், கொழுப்புத் திசு, சிரைகள், நுண்தமனிகள் ஆகியன ஆகும்.
# கஞ்சி

**கஞ்சி** (Congee) என்பது ஒரு வகை அரிசியில் தயாரிக்கப்படும் அடர்த்தியான உணவாகும்.கஞ்சி முதலில் இந்தியாவில் இருந்து பல ஆசிய நாடுகளில் பிரபலமானது. வெற்று அரிசி கஞ்சியாக சாப்பிடும்போது, இது பெரும்பாலும் பக்க உணவுகளுடன் வழங்கப்படுகிறது. கஞ்சி தயாரிக்கும் போது இறைச்சி, மீன் மற்றும் சுவைகள் போன்ற கூடுதல் பொருட்கள் சேர்க்கப்படும்போது, இது பெரும்பாலும் குறிப்பாக நோய்வாய்ப்பட்ட நபர்களுக்கு ஒரு உணவாக வழங்கப்படுகிறது. கஞ்சிக்கான பெயர்கள் அதன் தயாரிப்பின் பாணியைப் போலவே வேறுபடுகின்றன. பல வேறுபாடுகள் இருந்தபோதிலும், இது வழக்கமாக அரிசியில் தயாரிக்கப்படும் அடர்த்தியான கஞ்சியாகும். இது நீரில் நீண்ட நேரம் சமைத்தபின் பெரும்பாலும் கஞ்சியாக சிதைந்துவிடும்.
# கஞ்சி

## தோற்றுவாய்கள்

கஞ்சி என்ற சொல் தமிழ் மொழியான என்பதிலிலிருந்து வருகிறது. இது பண்டைய இந்தியாவின் பண்டைய தமிழ் மக்களின் முக்கிய உணவாக இருந்தது. இதன் ஆங்கில வடிவம் போர்த்துகீசிய வர்த்தகர்கள் வழியாக போர்த்துக்கேய மொழியில் வந்திருக்கலாம். கூழ் போன்ற அதன் தோற்றம் காரணமாக வந்திருக்கலாம். தினை மூலம் செய்யப்பட்ட கஞ்சி என்பதை பண்டைய தமிழ் மக்கள் ஒரு மூலப் பொருளாக பயன்படுத்தி வந்துள்ளனர். கஞ்சி சீரணிக்க எளிதானது மற்றும் சமைக்க மிகவும் எளிது.
# கஞ்சி

## தயாரிப்பு

கஞ்சி தயாரிக்க, அரிசி கணிசமாக மென்மையாகும் வரை அதிக அளவு தண்ணீரில் வேகவைக்கப்படுகிறது. கஞ்சியை ஒரு பானையில் அல்லது அரிசி குக்கரில் தயாரிக்கலாம். சில அரிசி குக்கர்கள் "கஞ்சி" தயாரிப்பதற்காண அமைப்பைக் கொண்டுள்ளன. இது உடனடியாக சமைக்கும் அமைப்பைக் கொண்டுள்ளது. கஞ்சி தயாரிக்கப் பயன்படுத்தப்படும் அரிசி குறுகிய அல்லது நீண்ட அரிசியாக இருக்கலாம். இது கிடைக்கக்கூடிய மற்றும் பிராந்திய கலாச்சார தாக்கங்களைப் பொறுத்து இருக்கும். பெரும்பாலும் கஞ்சி சமைத்து உண்ணும் கலாச்சார முறையையே கொண்டுள்ளது.  
சில இடங்களில், கஞ்சி முதன்மையாக காலை உணவு அல்லது தாமதமாக இரவு உணவாக உண்ணப்படுகிறது; மற்ற இடங்களில், இது அரிசிக்கு மாற்றாக உண்ணப்படுகிறது. இது பெரும்பாலும் நோயாளிகளுக்கு ஒரு இலேசான, எளிதில் ஜீரணிக்கக்கூடிய உணவாக கருதப்படுகிறது.
# கஞ்சி

## நாடு வாரியாக

### பர்மா

பர்மாவில் (இப்போது மியான்மர் என்று அழைக்கப்படுகிறது), அரிசி கஞ்சி என்று அழைக்கப்படுகிறது. அதாவது "வேகவைத்த அரிசி" என்பது பொருள்படும். இது மிகவும் மெல்லிய மற்றும் வெற்று கஞ்சியாகும். இது பெரும்பாலும் அரிசி மற்றும் தண்ணீரில் தயாரிக்கப்படுகிறது, ஆனால் சில நேரங்களில் கோழி அல்லது பன்றி இறைச்சி, நறுக்கப்பட்ட வெங்காயம் அல்லது மிருதுவான வறுத்த வெங்காயத்தை கொண்டு எளிமையாக தயாரிக்கப்படுகிறது. மற்ற ஆசிய நாடுகளைப் போலவே, அரிசி கஞ்சி உடல்நிலை சரியில்லாதவர்களுக்கு உணவாகக் வழங்கப்படுகிறது.
<sup data-ve-ignore="true">&#x5B; *<span title="This claim needs references to reliable sources. (April 2010)">மேற்கோள் தேவை</span>* &#x5D;</sup>
# கஞ்சி

## நாடு வாரியாக

### சீனா

கஞ்சி சீனாவின் குவாங்டாங் பகுதியில் ஒரு பிரதான காலை உணவாகும். மத்திய மற்றும் வடக்கு சீனாவில் "பைசூ" என்று அழைக்கப்படுகிறது. சீன கஞ்சி பிராந்தியத்தின் அடிப்படையில் கணிசமாக வேறுபடுகிறது. உதாரணமாக, கான்டோனீஸ் என்ற கஞ்சி தயாரிக்க, உடைந்த வெள்ளை அரிசி மிகவும் அடர்த்தியான, வெள்ளை கஞ்சியாக மாறும் வரை அதன் எடையைப் போல பல மடங்கு தண்ணீரில் வேகவைக்கப்படுகிறது. பிற பிராந்தியங்களில் தயாரிக்கப்படும் கஞ்சிகள் வெவ்வேறு வகையான அரிசியை வெவ்வேறு அளவு தண்ணீருடன் பயன்படுத்தி வெவ்வேறு நிலைத்தன்மையான கஞ்சிகள் தயாரிக்கப்படுகிறது. புளிப்புக்கான பல நாட்டுப்புற மரபுத்தொடர்கள் இந்த உணவில் இருந்து பெறப்படுகின்றன.
# கஞ்சி

## நாடு வாரியாக

### இந்தியா

தமிழ்நாட்டில், ஒரு வெற்று அரிசி கஞ்சி, அல்லது அதிகமாக சமைத்த அரிசியில் இருந்து அடர்த்தியான வடிக்கப்பட்ட நீர் கஞ்சி என்று அழைக்கப்படுகிறது. கஞ்சி தமிழ்நாட்டின் வெவ்வேறு பகுதிகளில் கிடைக்கும் வெவ்வேறு தானியங்களைக் கொண்டு எடுத்துக்காட்டாக சிறு தினை அல்லது முத்து தினை, விரல் தினை, உடைந்த கோதுமை, மக்காச்சோளம் போன்றவைகள் கொண்டு தயாரிக்கப்படுகிறது. கேரள மக்கள் அரிசியில் தயாரிக்கும் நீர் நிறைந்த "கஞ்சியை* பச்சைப் பயறு அல்லது துவையலுடன் உண்கிறார்கள். *கஞ்சி'' அரிசி அல்லது கேழ்வரகைக் (ராகி) கொண்டு தயாரிக்கப்படுகிறது. பூண்டுக் கஞ்சி, பொட்டுக்கடலை கஞ்சி , ஜவ்வரிசிக் கஞ்சி, வெந்தயக் கஞ்சி என பல வகைகளிலும் தயாரிக்கப்படுகிறது
பொருளாதார நிலை அல்லது சுகாதாரத் தேவைகளைப் பொறுத்து *கஞ்சியில்* கொட்டைகள் மற்றும் மசாலாப் பொருட்கள் சேர்க்கப்படுகின்றன. அரிசி அதிக அளவு தண்ணீரில் கொதிக்க வைத்து அரிசி *கஞ்சி* தயாரிக்கப்படுகிறது. இந்த தயாரிப்பில், பால் மற்றும் சர்க்கரை (பொதுவாக *வெல்லம்*) அல்லது தயிர் மற்றும் உப்பு சேர்க்கப்படுகின்றன. *கேழ்வரகு கஞ்சி* என்பது *உலர்ந்த கேழ்வரகினை* நீரில் நனைத்து நிழலில் வைத்து முளைகள் கட்டிய பின்னர், அதை மென்மையான தூளாக்கி அந்தத் தூளினை தண்ணீரில் சேர்த்து சமைக்கப்படுகிறது. இந்த தயாரிப்பில் பால் மற்றும் பழுப்பு சர்க்கரை சேர்க்கப்படுகின்றன. *ராகி கஞ்சியை* ஆறு மாத குழந்தைகளுக்கு கொடுக்கலாம். மற்றொரு கஞ்சி தயாரிப்பில் (ஆங்கிலத்தில் - SAGO, இந்தி *sabudana*) சவ்வரிசி பயன்படுத்தப் படுகிறது சாகோ கஞ்சி உலர்ந்த வறுத்த மற்றும் சர்க்கரையுடனோ அல்லது சர்க்கரை இல்லாமல் தயாரிக்கப்படுகிறது. சாகோ சமைக்கும் வரை தண்ணீரில் வேகவைக்கப்படுகிறது. மூன்று வயது குழந்தைகள் பெரியவர்கள் வரை எல்லா வயதினரும் இதை சாப்பிடுகிறார்கள்.
# கஞ்சி

## மேலும் பார்க்க

- தயிர் சாதம்
# தொப்காப்பி மாளிகை

**தொப்காப்பி மாளிகை** ( அல்லது , *Ṭopḳapu Sarāyı*), அல்லது செராக்லியோ, என்பது துருக்கியின் இசுத்தான்புல்லில் உள்ள மிகப் பெரிய அருங்காட்சியகம் ஆகும். 15 ஆம் நூற்றாண்டில் இது ஓட்டோமான் சுல்தான்களின் முதன்மை வதிவிடமாகவும், நிர்வாகத் தலைமையிடமாகவும் இருந்தது.  
கொன்சுதன்தினோப்பிளை வெற்றிகொண்ட பின் ஆறு ஆண்டுகள் கழித்து வெற்றியாளன் மெகமெத்தின் ஆணைப்படி 1459 இல் கட்டுமான வேலைகள் தொடங்கின. பெயாசிட் சதுக்கத்தில் உள்ள பழைய மாளிகையில் இருந்து வேறுபடுத்துவதற்காக தொப்காப்பி மாளிகையை முன்னர் "புதிய மாளிகை" என அழைத்தனர். 19 ஆம் நூற்றாண்டில் "பீரங்கி வாயில்" எனப் பொருள்படும் "தொப்காப்பி" என்னும் இன்றைய பெயர் வழக்குக்கு வந்தது. பல நூற்றாண்டுகளாக விரிவடைந்து வந்த இந்த மாளிகைத் தொகுதி 1509 ஆம் ஆண்டின் நிலநடுக்கத்துக்குப் பின்னரும், 1665 இல் இடம்பெற்ற தீ விபத்துக்குப் பின்னரும் பெரிய அளவில் திருத்தி அமைக்கப்பட்டன. மாளிகைத் தொகுதி நான்கு பெரிய முற்றங்களையும் பல சிறிய கட்டிடங்களையும் உள்ளடக்கியிருந்தது. சுல்தான் குடும்பத்தின் பெண் உறுப்பினர்கள் *ஹாரெம்* எனப்படும் அந்தப்புரத்தில் வசித்தனர். முன்னணி அரச அதிகாரிகள் அரசவைக் கட்டிடத்தில் கூட்டங்களை நடத்தினர்.  
17 ஆம் நூற்றாண்டுக்குப் பின்னர் தொப்காப்பி படிப்படியாகத் தனது முக்கியத்துவத்தை இழந்தது. அக்காலத்தைச் சேர்ந்த சுல்தான்கள் பொசுபோரசுக் கரையோரமாக இருந்த தமது புதிய மாளிகைகளிலேயே கூடிய நேரத்தைச் செலவிட விரும்பினர். 1856 ஆம் ஆண்டில் சுல்தான் முதலாம் அப்துல்மெசித் தனது அரசவையை புதிதாகக் கட்டப்பட்ட தொல்மாபாச்சே மாளிகைக்கு மாற்ற முடிவு செய்தார். அரசாங்கத்தின் நிதிப் பகுதி, நூலகம், நாணய உற்பத்திப் பிரிவு உள்ளிட்ட சில தொடர்ந்தும் தொப்காப்பி மாளிகையிலேயே செயற்பட்டன.  
1923 இல் ஓட்டோமான் பேரரசு முடிவுற்றதைத் தொடர்ந்து, 1924 ஏப்ரல் 3 ஆம் திகதி வெளியிடப்பட்ட அரசாங்க ஆணை ஒன்றின் மூலம் ஒரு அருங்காட்சியகமாக மாற்றப்பட்டது. தொப்காப்பி மாளிகை அருங்காட்சியகம் பண்பாடு, சுற்றுலாத்துறை என்பவற்றுக்கான அமைச்சினால் நிர்வாகம் செய்யப்படுகின்றது. இந்த மாளிகைத் தொகுதியில் நூற்றுக் கணக்கான அறைகளும் மண்டபங்களும் உள்ளன. ஆனால் இவற்றில் சில முக்கியமானவற்றை மட்டுமே பொது மக்கள் பார்க்க முடியும். ஓட்டோமான் பேரரசின் அந்தப்புரம், நிதிக் கருவூலம் என்பன இவற்றுள் அடங்குகின்றன. கரண்டி செய்வோர் வைரம் எனப்படும் வைரமும், தொப்காப்பிக் குத்துவாளும் இங்கே காட்சிக்கு வைக்கப்பட்டுள்ளன. அருங்காட்சியகச் சேகரிப்பில் ஓட்டோமான் உடைகள், ஆயுதங்கள், பாதுகாப்புக் கவசங்கள், சிற்றோவியங்கள், மதம் சார்ந்த எச்சங்கள், தொப்காப்பி கையெழுத்துப்படி போன்ற கையெழுத்துப்படி<nowiki/>கள் போன்றவை உள்ளன. இந்த அருங்காட்சியகத் தொகுதிக்கு அமைச்சு அதிகாரிகளும், துருக்கியின் படைத்துறையைச் சேர்ந்த ஆயுதம் தாங்கிய காவலர்களும் பாதுகாப்பு வழங்குகின்றனர். தொப்காப்பி மாளிகைத் தொகுதி இசுத்தான்புல் வரலாற்றுப் பகுதிகளின் ஒரு பகுதியாகும். இசுத்தான்புல்லின் பல களங்களை உள்ளடக்கிய இந்த வரலாற்றுப் பகுதி 1985 ஆம் ஆண்டில் உலக பாரம்பரியக் களமாக அறிவிக்கப்பட்டது.
# தொப்காப்பி மாளிகை

## வரலாறு

பொசுபோரசு நீரிணை மர்மாராக் கடலைச் சந்திக்கும் இடமாகிய பொற்கொம்புப் (Golden Horn) பகுதியை நோக்கியிருக்கும் முன்னீட்சியான செராக்கிளியோ முனையில் இந்த மாளிகைத் தொகுதி அமைந்துள்ளது. இந்த நிலப்பகுதி மலைப்பாங்கானது. அத்துடன் இம்மாளிகையும் கடலை அண்மித்து இருக்கக்கூடிய உயரமான இடத்திலேயே அமைந்துள்ளது. கிரேக்க, பைசண்டியக் காலத்தில், கிரேக்க நகரமான பைசண்டியனின் அக்குரோப்போலிசு இவ்விடத்திலேயே இருந்தது. 1453 இல் சுல்தான் இரண்டாம் மெகமெத் இசுத்தான்புல்லை வெற்றிகொண்ட பின்னர் பெரிய கொன்சுதந்தினோப்பிள் மாளிகை பெருமளவு அழிவடைந்திருந்தது. தொடக்கத்தில் ஓட்டோமான் அரசவை, இன்று இசுத்தான்புல் பல்கலைக்கழகமாக இருக்கும் பெயாசித் சதுக்கத்தில் உள்ள பழைய மாளிகையில் அமைக்கப்பட்டது.
# ஆர். தங்கதுரை

**ஆர். தங்கதுரை** (*R. Thangathurai*) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 2016ஆம் ஆண்டு நடைபெற்ற சட்டமன்றத் தேர்தலில், நிலக்கோட்டை சட்டமன்றத் தொகுதியிலிருந்து, அதிமுக சார்பில் போட்டியிட்டு, தமிழ்நாடு சட்டமன்றத்திற்கு உறுப்பினராகத் தேர்ந்தெடுக்கப்பட்டார். சபாநாயகரால் தகுதி நீக்கம்செய்யப்பட்ட 18 சட்டமன்ற உறுப்பினர்களில் இவரும் ஒருவர். தற்போது டி.டி.வி. தினகரன் தொடங்கிய அம்மா மக்கள் முன்னேற்றக் கழகத்தில் இணைத்து உள்ளார்
# ஆர். தங்கதுரை

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 2016 | நிலக்கோட்டை | அதிமுக | 85,507 | 49.51 |
# சாக்குலைனா

**சாக்குலைனா** (Sacculina) என்னும் கொட்டலசு, கடல் நண்டின் உடலில் ஒட்டிக் கொண்டு இருக்கும் புற ஒட்டுண்ணி ஆகும். கடல் நண்டுகளைப் பற்றிக்கொண்டு, அவற்றின் உடலிலே ஒட்டிக்கொண்டு, முக்கியமாக இரத்தத்திலிருந்து, தனக்குத் தேவையான உணவுப்பொருளை உறிஞ்சி வாழும் இயல்புடைய ஒட்டுண்ணி ஆகும். கடல் நண்டுகளில் பாதிக்கும் மேற்பட்ட உயிரினங்களில், இந்த ஒட்டுண்ணிகள் காணப்படுகின்றன. சாக்குலைனா ஓட்டுண்ணி ஆயினும், உருவே தெரியாதபடி, மிகவும் மாறுதல் அடைந்த உருவத்தினைப் பெற்றிருக்கிறது. இந்த ஒட்டுண்ணிக்கு உணவுப்பாதையோ, இதயமோ, கண்போன்ற உறுப்புக்களோ இல்லை. உருவம் இல்லாத, ஒரு பை போன்ற கழலையாக மாறி, அமைந்து இருக்கும்.
# சாக்குலைனா

## உடமைப்பு

இவ்வுயிரியின் உடலானது இரண்டு பகுதியாகக் காணப்படுகின்றன. ஒன்று இனப்பெருக்க உறுப்புகளைக் கொண்ட, நண்டுடன் ஒட்டிக் கொண்டு இருக்கும் பகுதி ("externa") ஆகும். மற்றொன்று நண்டு உடலில் இருந்து உணவை உறிஞ்சும் பகுதி("interna") ஆகும். நண்டின் உடலில் இருந்து, அதன் உணவை உறிஞ்சுவதற்கு ஏற்றவாறு, இதன் உடலில் வேர் போன்ற உறுப்புக்கள், இனம் பெருக்குவதற்கு வேண்டிய பாலணுச் சுரப்பிக்கள் மட்டுமே இருக்கின்றன. இதில் நரம்பணு முடிச்சு ஒன்றும், இரண்டு அண்டச் சுரப்பிகளும், இரண்டு விந்தணுச் சுரப்பிகளும் இருக்கும். இதைச் சுற்றிலும் தோற்போர்வையானது ஒரு பை போல் அமையும். அந்தப் பைக்கு ஒரு வாயில் உண்டு. அந்தப் பைக்குள் அண்டவணுக்கள் முதிர்ந்துவரும். அவற்றை, இந்த உயிரிலேயே இருந்து உண்டாகும் விந்தணுக்கள் கருவுறச் செய்யும். கரு வளர்த்து மேலே சொன்ன, நாப்பிளியஸ் லார்வாவாக மாறும். இதுவே இந்தப் பிராணியின் வாழ்க்கை வட்டம் ஆகும். இதன் வாழ்க்கை வட்டத்தை அறிந்த பிறகே இது என்ன வகையான பிராணி என்று தீர்மானிக்க முடிந்தது. இது கணுக்காலித் தொகுதியிலே கிரஸ்ட்டேஷியா என்னும் ஒட்டுமீன் வகுப்பிலே சிர்சிப்பீடியா என்னும் வரிசையைச் சேர்ந்தது என வகைப்படுத்தப் பட்டது. இந்த சாக்குலைனா தொற்று உள்ள நண்டில் சில மாறுதல்கள் உண்டாகி, அந்நண்டுகள் சற்று மாறுபட்டுக் காணப்படுகின்றன. சில வகை உயிரிகள்(*Briarosaccus*), உணவு உறிஞ்சும் வேர்களை, நண்டின் மூளையுள்ள நரம்பு மண்டலம் வரை நீட்டித்து, நண்டின் இயல்புகளை மாற்றுவதாகக் கண்டறிந்துள்ளனர்.
# சாக்குலைனா

## இனப்பெருக்கம்

நண்டுக்குள் வந்த சாக்குகலனா உயிரணுக்கள், நண்டின் இரைப்பையின் மேல் பொருந்தி, உருண்டையாக இருக்கும் பகுதியிலிருந்து வேர்கள் வளர்வதைக் காணலாம். சிலகாலம் பொறுத்து, அது கீழ்நோக்கி நகர்ந்து, வளைவான இடத்திற்கு முன் வந்து நிலைக்கும். இது முதிர்நிலையிலே, நண்டின் அடிவயிற்றிலே, ஒரு பை வடிவான கட்டிபோல, வெளியே புடைத்துக் கொண்டு இருக்கும். இந்தப் பையானது, ஒரு காம்பு போன்ற பாகத்தால், நண்டின் உடம்பில் பொருந்தி இருக்கும். அந்தக் காம்பில் இருந்து, பல கிளைகள், வேர்கள் போல, நண்டின் உடம்பிலே, பல இடங்களில் பரவி இருக்கும். இவ்வேர்கள் வழியாகத் தான், இப்பிராணியின் உணவை உறிஞ்சும். அப்பையிலே முட்டைகள் நிறைந்து காணப்படும். ஒவ்வொரு முட்டையும், 'நாப்பிளியஸ்' என்னும் 'லார்வா'வாகவும், அதன் பிறகு, 'சைப்பிரிஸ்' என்னும் 'லார்வா'வாகவும் முதிரும் வளரியல்பு கொண்டு விளங்குகிறது.  
இந்த **சைப்பிரிஸ்** நிலையில் தான், ஓர் இளம் நண்டைப் பற்றி வாழத் தொடங்கும். சைப்பிரிஸின் உடலிலிருந்து, ஒரு சிறு உயிரணுக்களின் தொகுதி, நண்டின் உடலில் புகுந்து, இரத்தத்தில் மிதந்து சென்று, நண்டின் உணவுப்பாதையை அடையும். அதன் பிறகு, அங்குள்ள இரைப்பையானது, சிறுகுடலோடு சேரும் இடத்தில், நிலைத்து வளரும் வாழ்க்கை முறையைப் பெற்றுள்ளது. இந்த இடத்தினை அடைந்த பிறகு, கிளைகள் கொண்ட வேர்களைப் போல உண்டாகி, மேற்சொன்னதுபோல, நண்டின் உடலின் பல பாகங்களுக்குச் செல்லும். உயிரணுத் தொகுதி, மேலும் வளர்ந்து, ஓர் உள்ளுறுப்புப் பிண்டமாக | (Visceral mass) வளரும். இதன் வாழ்நாள், நண்டின் வாழ்நாளை ஒத்துக் காணப்படுகிறது. நண்டுகளின் வாழ்நாளானது 1-2 வருடங்கள் இருக்கும். பச்சை நண்டுகளின்(Carcinus maenas) இனப்பெருக்க விகிதத்தை இந்த மீனினத்தைக்கொண்டு கட்டுபடுத்த பயனாகிறது. எனினும், இக்கட்டுப்படுத்துதல் உயிரின அறிஞர்களிடையே கருத்து வேறுபாடுகளைக் கொண்டுள்ளது.
# Module:Template wrapper